《奉怀潘松溪先生》
明代·许伯旅

壮日劬书尽五车，攀龙曾上太清家。
老归栗里惟耽酒，官满河阳尚有花。
岁晚骅骝知道路，天寒鸿雁啄汀沙。
英贤出处关机运，亦欲东溟理钓槎。

作者简介：浙江黄岩人，一说泉溪人，字廷慎。洪武初由选贡官刑科给事中。以诗名，时称许少杜。尝谓写诗之法可言，法之意不可言。上士用法，得法之意，中士守法，得法之似。有《介石集》。